नौकर ने छत पर देखकर अलार्म बजाया तो भागा, नवजोत ने DGP व पटियाला SSP से बात की
पंजाब प्रदेश कांग्रेस कमेटी के पूर्व प्रधान नवजोत सिंह सिद्धू के पटियाला स्थित घर की छत पर संदिग्ध व्यक्ति दिखा है। नौकर ने जब उसे देखकर अलार्म बजाया तो वह भाग गया। सिद्धू ने ट्वीट कर यह दावा किया है।
पंजाब प्रदेश कांग्रेस कमेटी के पूर्व प्रधान नवजोत सिंह सिद्धू के पटियाला स्थित घर की छत पर संदिग्ध व्यक्ति दिखा है। नौकर ने जब उसे देखकर अलार्म बजाया तो वह भाग गया। सिद्धू ने ट्वीट कर यह दावा किया है। 2 हफ्ते पहले पहले ही सिद्धू की सुरक्षा घटाई गई थी। जिस पर सिद्धू और उनकी पत्नी आप सरकार पर भड़के थे। पत्नी डॉ. नवजोत कौर ने मुख्यमंत्री भगवंत मान को चेतावनी दी थी कि अगर उनके पति को कुछ होता है तो वह सीधे तौर पर जिम्मेदार होंगे।
मामला बीते दिन शाम को सामने आया। नवजोत सिंह सिद्धू ने ट्वीट कर लिखा कि मेरे घर की छत पर ग्रे कंबल में लिपटे एक अज्ञात संदिग्ध व्यक्ति को लगभग शाम 7 बजे देखा गया, जैसे ही मेरे नौकर ने अलार्म बजाया और मदद के लिए पुकारा तो वह तुरंत भाग गया। पंजाब पुलिस के DGP से बात की है और SSP पटियाला को भी सूचित कर दिया गया है।
उन्होंने आगे लिखा कि यह सुरक्षा चूक मुझे पंजाब के लिए आवाज उठाने से नहीं रोक पाएगी।
1 अप्रैल को आए जेल से बाहर
नवजोत सिंह सिद्धू 1 अप्रैल को 1988 के रोडरेज मामले में पटियाला की जेल में 317 दिनों तक रहने के बाद रिहा हुए हैं। इसके बाद उन्होंने राज्य की आप सरकार और केंद्र की बीजेपी सरकार दोनों पर जमकर निशाना साधा था। सिद्धू ने बाहर आते ही मुख्यमंत्री भगवंत सिंह मान पर निशाना साधा था और उन्हें एक कमजोर मुख्यमंत्री बताया है। CM भगवंत मान को अखबारी CM कहा था। सिद्धू ने आरोप लगाया कि केंद्र सरकार कानून-व्यवस्था के बहाने पंजाब में राष्ट्रपति शासन लगाना चाहती है।
जेल से आते ही थे बोले- एक सिद्धू मरवा दिया दूसरे को मरवा दो
सिद्धू ने कहा था कि भगवंत मान ने पंजाब में सपने और झूठ बेचा। पंजाबियों को मूर्ख बनाया। आज वह अखबारी मुख्यमंत्री बनकर बैठ गया है। मेरी सिक्योरिटी विदड्रॉ करने की बात की। एक सिद्धू मरवा दिया, 2 और मरवा दो, मैं डरता नहीं हूं। बरगाड़ी बेअदबी पर मैंने कैप्टन अमरिंदर सिंह को हटाया, उसके इंसाफ का क्या हुआ?। रेत और शराब से 60 हजार करोड़ की कमाई कहां गई?।
पत्नी ने दी CM को चेतावनी
सिद्धू की सुरक्षा कम करने पर उनकी पत्नी डॉ. नवजोत कौर भी सरकार पर भड़की थीं। डॉ. नवजोत कौर ने मुख्यमंत्री भगवंत मान को चेतावनी दी। उन्होंने कहा था, 'मेरे पति एक ऐसे नेता हैं जिनके बहुत सारे समर्थक हैं। पंजाब के प्रति अपने प्रेम के कारण वह दिन-रात यात्रा कर रहे हैं। गैंगस्टर लॉरेंस के एक भाषण में उनका जिक्र होने के बावजूद उनकी सुरक्षा में कटौती की है। किसी भी नुकसान के लिए CM भगवंत मान सीधे तौर पर जिम्मेदार होंगे।'
क्रिकेटर से नेता बने नवजोत सिंह सिद्धू
नवजोत सिद्धू ने कमेंट्री और TV में काफी नाम कमाया है। वे पंजाब के पर्यटन मंत्री भी रह चुके हैं। अमृतसर से लोकसभा सदस्य रहे सिद्धू की असल पहचान क्रिकेट से है। उनके पिता सरदार भगवंत सिंह क्रिकेटर थे। वे चाहते थे कि उनका बेटा भी उनकी तरह खिलाड़ी बने।
अपने पिता की इस इच्छा को पूरी करने के लिए सिद्धू ने 1983 में भारतीय क्रिकेट टीम में डेब्यू किया था। उन्होंने वेस्टइंडीज के खिलाफ पहला टेस्ट मैच खेला। सिद्धू ने कुल 51 टेस्ट मैच और 136 वनडे मैच खेले हैं। उन्होंने टेस्ट में 3202 और वनडे में 4413 रन बनाए हैं। करीब 17 साल बाद 1999 में क्रिकेट से संन्यास लिया।
ये खबरें भी पढ़ें:-
317 दिन बाद पटियाला जेल से बाहर आए सिद्धू: बोले- मान अखबारी CM, पंजाब में राष्ट्रपति शासन लगाना चाहती है केंद्र सरकार 
पंजाब कांग्रेस के पूर्व प्रधान नवजोत सिंह सिद्धू जेल से रिहा हो गए हैं। सिद्धू 317 दिन बाद पटियाला सेंट्रल जेल से बाहर आए हैं। उन्हें 1988 में पटियाला में हुए रोडरेज केस में एक साल कैद की सजा हुई थी। 19 मई 2022 को सुप्रीम कोर्ट ने उन्हें सजा सुनाई थी (पूरी खबर पढ़ें) 
नवजोत सिद्धू की सिक्योरिटी घटाई:Z+ से हुई Y+; सरकार पर भड़के, बोले- एक सिद्धू को मरवा दिया, दूसरा भी मरवा दो 
रोडरेज मामले में जेल से बाहर आए पंजाब कांग्रेस के पूर्व प्रदेश प्रधान नवजोत सिंह सिद्धू की केंद्र व राज्य सरकार ने सिक्योरिटी को कम कर दिया है। जेल से निकलते ही उनकी सिक्योरिटी Z+ से घटा कर Y+ कर दी गई है। जिसके बाद उन्होंने राज्य व केंद्र सरकार पर गुस्सा भी निकाला है पूरी खबर पढ़ें
नवजोत सिद्धू की सुरक्षा कम करने पर भड़की पत्नी: पंजाब CM भगवंत मान को चेतावनी, कहा- कुछ हुआ तो आप सीधे जिम्मेदार होंगे 
रोडरेज केस 1988 में साढ़े 10 महीनों की सजा काट बाहर आए नवजोत सिंह सिद्धू की सुरक्षा कम करने पर उनकी पत्नी डॉ. नवजोत कौर भड़क गई हैं। डॉ. नवजोत कौर ने मुख्यमंत्री भगवंत मान को चेतावनी दी है कि अगर उनके पति को कुछ होता है तो वह सीधे तौर पर जिम्मेदार होंगे पूरी खबर पढ़ें